text: Kongelig deltager i stort stævne
  12 november 2015 kl. 14.10
  Både kongelige og nogle af Danmarks rigeste stiller op til hest 
  Et af Danmarks mest prestigefyldte ridstævner begyndte i dag hos hingstestation og stutteri Blue Hors i Randbøl mellem Billund og Vejle.  
  Nogle af landets bedste dressurryttere og -heste deltager. På startlisten er bl.a  både Prinsesse Nathalie Zu Sayn Wittgenstein, Ecco-datteren Anna Kasprzak og Lego-datteren Agnete Kirk Thinggaard.
   Der vil også være mulighed for at opleve nogle af dressursporten unge stjerneheste, når der afvikles særlige klasser for 7- og 8-årige heste.
  Stævnet varer indtil søndag.
  Blue Hors i Randbøl råder over nogle af de mest efterspurgte og succesfulde avlshingste i Europa. Stutteriets avlshingste betjener hvert år omkring 2.000 hopper i ind- og udland.
  